cyanic-selkie/wikianc huggingface dataset:
Clasicismo
Arte clasico ta e arte cu ta bin di e periodo di Antiguo Grecia. E imagen di e periodo aki ta reconocibel door di nan proporcionnan y nan formacion completo. E periodo aki tawatin un fluencia masha grandi mes riba e desaroyo di arte.
Estilo y periodo
E arte di Antiguo Grecia ta parti stilisticamente den cuater periodo: geometrico, arcaico, clasico y  helenistico.
E periodo geometrico ta di 1050 prome cu Cristo te mas of menos 720 prome cu Cristo. Ta dividi e periodo aki proto-geometrico (1050-900 prome cu Cristo) y periodo geometrico (900-720 prome cu Cristo). For di proto-geometrico ta masha tiki mes, casi simpel sin diseño di ceramica. E ta cuminsa cu diseño rico ceramico na Atenas, un estilo cu a plama rond di e Griego completo. E caracteristica di e diseño ta cu un meander y otro diseño geometrico, esaki tawata te na 775 prome cu Cristo y a cunsa haci diseño di figura humano y bestia (mas tanto cabay)
E periodo arcaico ta di 720 te 480 prome cu Cristo. E cuminsamento di e periodo aki ta caracterisa door di e traspaso di hendenan di Oriental, el a cuminsa den Kreta, djey den Korinthe. Esaki tawata e periodo unda tabatin desaroyo di estilo.
En realidad no tawatin un cambio grandi den e periodo of otro. E estilo diferente di arte a bay cambia segun tempo den diferente luga den e mundo di Griego y den cualke epoca tin artista a elabora e estilo cu ta permiti e historiadonan busca e origen di obra di arte, tambe esun desplasa.
Quartier latin
Quartier latin ta un bario situá riba e oría links di Paris den e distritonan 5 i 6. Su sentro históriko ta e universidat di Sorbonne. Su nòmber ta bini for di e uso exklusivo di latin den e kursonan ku tabata wordu duná den e skolnan i universidatnan medieval ku tabata instalá den e bario aki.
Bario di studiante
Quartier latin ta un bario hopi frekuentá pa studiantenan i profesornan dor di e presensia di múltiple establesimentunan universitario : universidat di Sorbonne, universidat Paris II Panthéon Assas, e campus di Jussieu (ku ta enserá e universidatnan Paris VI, Paris VII i Institut de physique du globe de Paris), universidat Paris III Sorbonne Nouvelle, Collège de France i bibliothèque Sainte-Geneviève.
Diferente grandes écoles, destiná pa formashon di futuro funshonarionan pa e puestonan mas elevá den funshon públiko, a wordu instalá den e bario aki manera École normale supérieure, École des chartes, Beaux-Arts, ESPCI ParisTech, Mines ParisTech, Chimie ParisTech, AgroParisTech i Institut supérieur d'électronique de Paris. École Polytechnique tambe tabata instalá akinan te na 1976.
E bario ta konta tambe ku un kantidat grandi di kolegio i liseonan prestigioso i históriko : École alsacienne i e liseonan Louis-le-Grand, Notre-Dame de Sion, Henri-IV, Saint Louis, Stanislas, Fénelon, Montaigne, Academie Julian etc. Dor di e presensia di asina tantu establesimentu edukativo den Quartier latin, hopi biblioteka spesialisá den literatura, siensia, historia, polítika, medisina, filosofía i lei tambe por wordu hañá den e bario aki, maske ku tiki tiki nan ta disparsiendo. Den añanan 60 i partikularmente durante e evenementonan di mei 1968, e bario aki tabata un di e sentronan prinsipal di diferente movementu di protesta di studiante.
Historia di Aruba
E nomber Aruba probablemente ta bin di e idioma Arawak cu ya no ta existi mas. E prome biaha cu e palabra Aruba ta aparece, ta den un documento cu ta data for di 1526. Nunca por a determina si e nomber di e isla ta danki na su habitantenan of ta net robes.
E prome habitantenan di Aruba tabata e Indjannan Caquetio di e tribo Arawak. Na aña 1499 e prome Europeo cu a yega riba e beachnan di Aruba ta e descubrido Spaño Alonso de Ojeda. Rond 1515 Spañonan a deporta e Indjannan di Aruba pa Hispañola, (Republica Dominicano) unda nan mester a traha como esclavo den e mina di koper y plantacion. Di tera firme otro Indjannan a bin establece na Aruba. Na 1526 Juan de Ampués, un mandatario Spaño lo a cuminsa rehabita Aruba atrobe.
Periodo colonial
Na 1636, durante e culminacion di e Guera di 80 Aña entre Hulanda y Spaña, e Hulandesnan, bou di mando di Johannes van Walbeeck, a conkista Aruba pa e compania colonisado “West Indische Compagnie”. Cu yegada di Hulandesnan mayoria di e Indjannan a bandona Aruba y a bay establece nan mes na tera firme (continente Sur America). E compania “West Indische Compagnie” a destina Aruba como luga di cria bestia pa provision di cuminda pa Corsou.
E representante local di “West Indische Compagnie” tabata un commandeur. E autoridad central tabata den man di un director. E director tabata nombra door di “Heren XIX” (mandatarionan di W.I.C.) cu aprobacion di Staten-General. E director tabata cay bou di e “Gobierno halto” un colegio di gobernantenan di “West Indische Compagnie” di e colonia Brasil.
Durante e periodo di 1804-1806, si no ta Hulanda ta Inglatera of ta Francia of ta e general Venezolano, Fransisco de Miranda, tabata ocupa Aruba. Na 1805, durante e periodo di Napoleon, e Inglesnan a tuma mando over di e isla. Na 1816 a duna Aruba bek na e Hulandesnan.
Despues cu e Inglesnan a duna Aruba bek na Hulanda na 1816, e gobernacion general a cay bou di mando di e Rey di Hulanda. E islanan ariba tabata forma un colonia apart. Na 1928 a pone nan hunto cu Surnam y tabata goberna nan for di Paramaribo. Binti aña despues, na 1948, un constitucion nobo a bin na vigor den Reino Hulandes y cu ta duna pueblo mas poder.
Antias Hulandes
Na 1865 un reglamento nobo a bin na vigor pa Corsou y pa e cinco islanan cu tabata cay bou di Colonia Corsou. E mandatario mas halto local tabata ta un gobernador cu sede na Corsou. Contrario cu Surnam, Antias Hulandes no a haya representante di pueblo riba e nivel colonial.
E tempo ey e mando local na Aruba tabata den man di un gezaghebber. Dos “landraden” tabata yuda gezaghebber. E habitantenan cu tabata tin derecho di vota tabata eligi e landraden pa cuatro aña. Gezaghebber y e dos landraden hunto tabata yama “Raad van Politie”. Nan tabata tin e gobernacion diario y nan tabata responsabel na e autoridad na Corsou. E structura estatal aki a keda na vigor te cu 1936 ora cu a institui “Staten van Curaçao” y e lucha rond di e posicion di e lista dentro di Reino tabata tumando luga na Aruba.
E reparticion di tareanan entre e gobierno colonial y e islanan no tabata regla na un manera concreto. Na Aruba tabata existi e necesidad ey bon cla. Ya na 1933 tabata tende e grito pa decentralisacion, na momento cu e “Raad van Politie” a pidi Corona pa reorganisa e colonia cu mas autonomia pa e islanan.
Por considera e “Staatsreglement” di 1936 y e “Kiesreglement” di 1937 como contesta (negativo) riba e peticion di e “Raad van Politie”. Despues cu a introduci e “Staatreglement” di 1936, e “Kiesreglement” di 1937 tabata stipula cu 6 di e 10 miembronan di Staten ta di Corsou, 2 ta di Aruba, 1 ta di Bonaire y 1 ta di Isla Ariba.
Durante su discurso historico riba 6 di december 1942, Reina Wilhelmina a priminti mas autonomia na e teritorionan na otro banda di lama despues cu Segunda Guera Mundial termina. Ya durante guera caba e Comision Oppenheim a cuminsa pa inventarisa e deseonan estatal di e poblacion Antiano. E comision a yega na e conclusion cu e deseonan di Aruba pa mas autonomia, sigur no ta sin base y a propone pa duna mas autonomia y pa den futuro duna mas autoridad na e isla.
Riba 30 di juli 1947, 95 Arubiano prominente a dirigi nan mes pa medio di e “Raad van Politie” na Staten cu e peticion pa laga Corona sa cu den futuro nan ta desea di ta independiente di Corsou cu un propio status dentro di Reinado. Un comision di separacion institui na Aruba mester a elabora mas riba e status aki, den cua nan lo mester expresa oficialmente loke ta e deseonan estatal di pueblo. Tabata tin asina hopi resistencia contra e conclusionnan di e comision Oppenheim cu a revoca e concepto di areglo di estado.
Na 1948 a institui e Comision Aruba/Curaçao bou di presidencia di profesor van Poelje. E comision tabata tin e tarea pa expresa su mes con leu por duna Aruba un posicion apart den e orden huridico nobo. Door cu Aruba a bay di acuerdo cu e cambio di constitucion di 1948 y cu e resultadonan di e Conferencia di Mesa Rondo di 1948, un separacion for di Corsou a bira constitucionalmente imposibel. Antiyas di seis isla a bira un pais y a declara Antiyas como indivisible.
Relaciona cu e independencia di Indonesia, no tabata posibel pa sigui traha riba e futuro relacionnan entre Hulanda y e otro teritorionan Hulandes. Na 1949 a dicidi pa ehecuta un “Interimregeling”. Ora cu a traha e “Interimregeling”, Hulanda a priminti cu lo tene cuenta cu e ideanan di e “Comision van Poelje”. Den e Interimregeling a inclui cu lo hisa e cantidad di asiento den Staten te cu 22. E reparticion a bira 12 pa Corsou, 8 pa Aruba, 1 pa Bonaire y 1 pa Isla Ariba. Den e Interimregeling no a menciona e delimitacion di autoridadnan di islanan y pais.
Siudad Vatikano
Siudad Vatikano of Estado di Vatikano, ofisialmente Stato della Città del Vaticano, ku ta traduci literalmente komo "Estado di e Siudad di e Vatikano", ta un siudad-estado soberano será ku tera i ku su teritorio ta konsisti di un enklavo será den e siudad di Roma, kapital di Italia. E tin un area di aproksimadamente 44 hectare i un poblashon di un tiki mas ku 800 habitante.
Historia di Aruba
Antias Hulandes
Como preparacion pa introduccion di e Statuut pa Reino Hulandes a tene conferencianan di Mesa Rondo. Na 1954 a realisa e Statuut di Reino Hulandes. Ora cu a traha e Constitucion di Antia Hulandes, cu ta fiha e ordenamento constitucional, atrobe a ratifica e principionan fundamental di e Reglamento Insular di Antia Hulandes.
Door di realisacion di e Statuut, Reino Hulandes tabata consisti di tres pais cu tabata ta Hulanda, Surnam y Antia Hulandes, cu na cabes La Reina. E organo gobernamental mas halto a bira Gobierno di Reino, cu tabata consisti di e conseho di minister Hulandes completo, e minister plenipotenciario di Surnam y e minister plenipotenciario di Antia Hulandes. E paisnan Surnam y Antia a haya autonomia. Gobierno di Reino tabata trata un cantidad di caso y interes comun, manera mantene independencia, defensa di Reino, relacionnan exterior, seguridad huridico y bon gobernacion.
Di awo pa dilanti e pais Antia Hulandes ta consisti di cuatro teritorio insular cu ta: Aruba, Corsou, Bonaire y Isla Ariba. Gobernador ta e mandatario mas halto cu, riba proposicion di representacion di pueblo (Staten), Corona ta nombra pa un periodo di seis aña. Parlamento di Antias Hulandes (Staten van de Nederlandse Antillen), representacion di pueblo, tabata consisti di 22 asiento; 12 pa Corsou, 8 pa Aruba, 1 pa Bonaire y 1 pa Isla Ariba hunto. Representacion di pueblo di Antia Hulandes ta di un sistema di un camara so. E pueblonan di e teritorionan insular ta eligi nan representantenan den Staten pa cuatro aña.
E teritorionan insular di Antias Hulandes a haya un Conseho Insular (eilandsraad) eligi. Na Aruba Conseho Insular tabata existi di 21 miembro cu pueblo ta eligi pa cuatro aña. Gezaghebber ta presidente di e Conseho Insular. Corona tabata nombra e gezaghebber. Conseho Insular tabata nombra un colegio di mandatario (bestuurscollege) cu tabata consisti di por lo menos 2 y maximo 6 diputado. Gezaghebber tambe tabata presidente di Colegio di mandatario. Diputadonan tabata encarga cu e gobernacion diario di Aruba.
Te cu 1986 e Reglamento Insular di Antia Hulandes, e Statuut y e Staatsregeling tabata determina e cuadro di derecho di estado y derecho di pueblo den cua Aruba tabata participa. Despues cu Surnam a bira independiente na 1975, Reino Hulandes tabata consisti di dos pais; Hulanda y Antia Hulandes. Durante e Conferencia di Mesa Rondo na 1983 a reconoce e autodeterminacion di tur e islanan di Antia Hulandes.
Pais Aruba
Riba prome di januari 1986 Aruba a haya su ‘status aparte’ den Reino Hulandes. Reino un biaha mas ta consisti di tres pais, esta Hulanda, Antia Hulandes y Aruba. Den e aña ey, Aruba a sali for di e constelacion Antiano, door di cual Aruba a bira e di tres pais den Reino. Cu e status aparte, Aruba tin su propio representacion di pueblo, Parlamento di Aruba y su propio gobernador. Parlamento tin su presidente. Gobierno di Aruba ta consisti di ministronan y gobernador.
Na 1990 ministro di Asuntonan di Antia Hulandes y Aruba, Hirsch Ballin, den su documento “Schets voor een Gemenebestconstructie”, a laga sa cu Aruba no mester bira independiente mas na 1996. Antia Hulandes tabata busca fervientemente un constelacion nobo despues di e Status Aparte di Aruba. E islanan no por a yega na un acuerdo cu ta satisface cada isla. For di e tempo ey a discuti masha hopi mes con Reino Hulandes lo mester sigui. Na aña 2004 e perspectiva politico a bolbe cambia. E islanan kier a separa for di otro y a tene un referendum na aña 2004 y 2005. Corsou y Sint Maarten a opta pa status aparte. Boneiro y Saba tabata desea di tin lasonan estrecho cu Hulanda. Sint Eustatius tabata kier a mantene Antia di cinco pero finalmente a opta alfin pa lasonan directo cu Hulanda. Riba 2 november di aña 2006 a firma e ‘Slotverklaring’ entre Hulanda, Antia Hulandes, Curaçao y Sint Maarten. Den e acuerdo ta para cu Hulanda lo tuma 80 porciento di e debenan di Antia Hulandes (mas o menos 2,4 miyard euro). Asina e islanan di Antia Hulandes, cada uno riba nan mes por cuminsa un relacion nobo cu Hulanda. E islanan Boneiro, Sint Eustatius y Saba lo bira un municipio apart di Hulanda. Sint Maarten y Curaçao kier un relacion autonomo cu Hulanda. E proceso aki di renobacion estatal a haya un retraso considerabel cu rechaso di e ‘Slotverklaring’ di parti di Conseho Insular di Curaçao. E acuerdo ta encera cu Gobierno Hulandes tin di bisa riba e tereno financiero y hudicial di Sint Maarten y Curaçao. Esaki tabata inaceptabel pa e politiconan di Curaçao.
Aman
Aman ta kapital di Hordania. Tin un area di 1,680 kilometer kuadrá i un poblashon di 4,007,526 hende (2014). .
Anglo Nubian
E rasa aki mas popular na Merca. E prome cabritonan Nubian Ingles a yega Merca na 1909. E rasa aki ademas di ta un bon productor di lechi, ta wordo utilisa tambe na otro paisnan pa produccion di carni. Ademas su lechi ta di hopi bon calidad y su contenido di vet di lechi ta mas halto cu esun di e otro rasanan productor di lechi.
Na Aruba e prome ehemplarnan a yega Sta. Rosa na 1980, procedente di Merca. Aki nan ta conoci como “Anglo Nubian”. Nubian ta region cual awendia ta e parti noord di Sudan y e parti sur di Egipto. Di e berdadero rasa Nubian, actualmente ta dificil encontra algun ehemplar den e region aki ya cu e ta casi extinta. E rasa aki ta ser considera grandi y su cabes ta e caracteristica cu ta distingui e rasa. Su weso di nanishi ta halto na e parti mei mei (convex). E horeanan ta largo hancho y ta colga. Su lana ta cortico, fini y ta briya. E no tin un colo of patrono di colo defini. E macho ta alcansa un peso di 80 kg y e hembra 59 kg. E peso di e lamchi recien naci ta 2,7 kg.
Bélgika
Bélgika ta un país den Oropa. E kapital di Belgika ta Brusela. Belgika ta un estado federal ku dos komunidat prinsipal, esta Vlaanderen y Wallonie.
Bob Marley
Robert Nesta Marley (n. 6 di febrüari 1945 na Jamaica – f. 11 di mei 1981 na Miami) tabata un kantante, kantoutor i musiko di reggae hamaikino. E ta konsidera un di e pioneronan di musika reggae y ta karga e sobrenomber King of Reggae.
El a fayesé na 1981 debido na un kanser na su pia e kantante no tabata kier a kita su pia afo debido ku e tabata kier a aktua riba stage ku su dos pianan.
Bais
Bais ta un obheto cu bo tin cu pedal pa e move y e tin dos wiel, pero por tin mas wiel tambe.
Tokyo
Tokyo ta una prefeitura di Hapon. E kapital di prefeitura Tokyo i di e pais ta Tokio.
Abu Dhabi
Abu Dhabi ta kapital di Emiratonan Arabe Uní. E siudat tin un area di 972 kilometer kuadrá i un poblashon di 621.000 (2012).
Andruw Jones
Andruw Rudolf Jones (☆ 23 di aprel 1977 na Willemstad, Kòrsou) ta un eks-pelotero profeshonal kurasoleño. E tabata e di tres yu di Kòrsou pa hunga den MLB na Merka.
Bida
Jones a nase dia 23 di aprel 1977 na Kòrsou komo yu di Carmen i Henry Jones, un di e mihó peloteronan di e isla durante añanan sesenta i setenta di siglo 20. Su tata tabata su coach mas importante.
Jones a kasa ku Nicole Derick i ta tata di tres yu. Su yu hòmber Druw Jones (2003) ta pelotero profeshonal, firmando na 2022 ku Arizona Diamondbacks. Jones ta biba na estado di Georgia.
Grenada
Grenada ta un isla den laman Karibe. Tin un area di 344 kilometer kuadrá i un poblashon di 109 590 habitante (2013). Su kapital ta St. George's.
Andruw Jones
Karera
Jones a debutá dia 15 di ougùstùs 1996 den Major League Baseball (MLB), unda ela hunga 17 temporada, mas tantu pa Atlanta Braves. E tabata, despues di Hensley Meulens i Ralph Milliard, e di tres yu di Kòrsou pa hunga den MLB. Ela hunga tambe pa Los Angeles Dodgers, Texas Rangers, Chicago White Sox, i New York Yankees, i den liga hapones Nippon Professional Baseball (NPB) pa Tohoku Rakuten Golden Eagles. Ela hunga na Venezuela ku e ekipo Tiburones de La Guaira na 1996 i na 2009 den e liga profeshonal dominicano ku e ekipo Las Águilas Cibaeñas.
Jones su parti mas fuerte ta su defensa den senter field. Ela gana e Rawlings Gold Glove Award pa senter fieldernan tur aña for di aña 1998 te cu 2007. Jones a hunga den sinku All-star Game y a gana tantu e Hank Aaron Award y e Silver Slugger Award pa outfieldernan den aña 2005. Na 2002, e tabata e National League All-Star Final Vote winner. Pa temporada 2009 Andruw Jones a firma un kontrato di Liga Menor.
Tim nashonal hulandes
Aunke Jones tabata desea di partisipa den e selekshon hulandes su agenda di weganan den MLB hopi biaha no tabata permiti esaki. Na 2006 e ta debutá den World Baseball Classic (WBC), sufriendo derota 8-3 kontra Puerto Rico. Pa di dos okashon e ta partisipa na WBC na 2023. Dos aña despues, na 2015, Jones ta wòrdu selekta pa e torneo Premier 12. Aki e ta hunga su ultimo weganan despues di a anunsiá su retiro komo hungadó. Desde 2017 ela pasa pa fungi komo "bench coach" di e tim di reino (Koninkrijksteam) durante e torneonan di WBC.
John Lennon
Jonathan Winston Ono (John) Lennon, MBE (☆ 9 di òktober 1940 na Liverpool – † 8 di desèmber 1980 na New York) tabata un músiko, kantante i outor di kantika ingles ku a risibi fama internashonal komo un di e miembronan fundadó di e banda The Beatles. Lennon i Paul McCartney a forma un di e partnershipnan di skirbi kantika mas eksitoso di siglo 20.
Nasé na e suidat di Liverpool, Lennon a bira involvi den e movementu di skiffle i komo hoben e tabata parti di su promé banda, "The Quarryman, ku poko-poko a bira The Beatles. Na 1960 e grupo a kuminsa disentegra i a kibra na 1970. Lennon a kasá ku japones Yoko Ono i a lansa ku karera solo i a traha varios album aklamá inkluyendo, John Lennon/Plastic Ono Band, Imagine, anto kantikanan ikoniko manera "Give Peace a Chance" i "Imagine".
Quezon City
Quezon City ta e siudat mas grandi di Filipinas. E tin un área di 165,33 kilometer kuadrá i un poblashon di 2.936.116 habitante (2015).
Nativonan di Amérika
Indjannan
Siglo nan promé ku Cristobal Colon a deskubrí San Salvador na aña 1492 e indjannan aki tabata reino dje kontinente i di Karibe. Nan tabata sali foi parti sùit dje kontinente ku nan kanoa nan traha di tronkon di palu pasa tur e islanan den karibe i kisas bai te parti nort dje kontinente. Riba diferente dje islanan den Karibe a haya restu nan ku por a kompará ku restu nan ku a haya riba e kontinente, asina por a mira di kua kultura òf kua parti dje kontinente e indjannan tabata bini. Nan a funda nan kultura riba diferente dje islanan den karibe, riba e kontinente tabatin indjannan ku sivilisashon hopi haltu te awendia ta haya restu dje kultura nan menera Inka, Azteka, i Maya nan tabata traha tempel, kaminda, brùg den seru nan. E pueblo tabata bon organisá i e indjannan tabata ebedesé nan rei i e hefe nan, E kolonialistanan oropeo-spaño no tabata interesá den bida i kultura dje indjannan, nan interes a bai solamente pa oro i plata k'e indjannan tabatin. E spañonan a preshoná e indjannan pa haya sa unda tabatin mas oro i plata. Despues nan a funda nan kultura riba e islanan i riba e kontinente, nan a destruí bida i kultura dje indjannan a laga nan traha komo katibu y hopi di nan a muri dje trabou pisá ku nan mester a hasi i di malesa nan ku tabata pega ku e Oropeonan a trese kuné i mal tratu ku nan a haya serka e kolonialistanan. Despues a bin paternan katoliko ku a kuminsa yuda e indjannan i a introdusí religion katóliko i a hasi nan kristian.
Seú
Seú ta un estilo di músika i baile di kosecha típiko di Kòrsou. Na Boneiru tin basikamente e mesun estilo di músika i baile, ku yama simadan.
Orígen
Seú tin su origen den sklabitut, durante e temporada di kosecha. Den siglo 18 i 19 e selebrashon di seú tabata tin komo meta pa gradisi e diosnan pa e kosecha di "sorghum", un sorto di maishi rabu.
Marcha di Seú
Seú tambe ta e nòmber di e selebrashon festivo di gradisimentu pa e kosecha i prosperidat, ku ta kai riba e di dos dia di Pasku Grandi. Pa más ku 200 aña na Kòrsou ta salí parada den kayanan di Bandabou pa selebra e temporada festivo di seú. E instrumentonan ku ta wòrdu toka ta e tambú, chapi i kachu (karkó).
Buitrago
ta un munisipio spano den provinsia di Soria.
Paul McCartney
Sir James Paul McCartney, MBE (n . 18 di yüni 1942 na Liverpool) ta un musikó, kantante i kompositor ingles. Formalmente di e banda The Beatles (1960–1970) i Wings (1971–1981), McCartney ta un di e kantoutornan mas eksitoso den historia di musika popular, segun Guinness World Records.
McCartney a haña fama internashonal komo miembro di The Beatles, huntu ku John Lennon, George Harrison i Ringo Starr. McCartney i Lennon huntu a forma un di e partnershipnan mas famoso di mundu anto a skirbi un di e kantikanan mas konosi den historia di Rock. Despues di a bai for di The Beatles, McCartney a lansá un karera komo solista i a forma e banda Wings ku su prome kasá, Linda McCartney (neé Eastman) i kantante Denny Laine. McCartney ta aparese riba lista den e buki di Guinness komo "e musiko i kompositora ku mas eksitoso den historia di musika popular, ku 60 disko sertifika "Gold" anto benta di 100 míon single na Inglatera.
Cabrejas del Campo
ta un pueblo di Soria.
Abraham Lincoln
Abraham Lincoln (☆ 12 di febrüari 1809 na Hodgenville, Kentucky – † 15 di aprel 1865) tabata e diesseis presidente merikano.
Su tata tabata Thomas Lincoln i mama ta yama Nancy Hanks Lincoln. Abraham su famianan tabata agrikultor (kunukero) nan pober di Hardin County (Kentucky) i nan tabata miembro di misa Baptist, Abraham mes no a djoin e religion Baptista of otro religion. El a bai skol 12 luna, pero e tabata gusta lesa su deseo tabata pa bira un hòmber di prestigio. E tempu ei si bo kier bon karera bo mester bai bira polítiko, despues ela sigi studia den ora k'e ta liber y ela bira abogado na 1836, pero e tabata interesá mas den polítika. Abraham tabata un hoben ku èksito. Mary Todd tabata un mucha muhé yu di hendenan riku el a gusta ku Lincoln i a kasa kuné.
Den dos aña k'e ta den Kongreso Lincoln a kuminsa distanshé foi guera kontra Mexico, hopi di e liberal ta kontra djé i e no a haya puesto den gobièrnu 'la keda traha komo abogado.Despues Merka a kuminsa hayé den un krisis grandi nan kier bolbe ku sklabitut den e estadonan liber pa drecha e ekonomia. Na aña 1854 a lanta e partido republikano ku tabata kontra sklabitut, kuater aña despues e partido republikano di Illinois a skohé Abraham Lincoln pa elekshon di senado, Lincoln mester a bai elekshon kontra Stephen Douglas 'la perde e elekshon kontra Douglas, pero su kampaña a trese mas fama nashonal ku dos aña despues el a bira kandidato pa presidente di Merka.
E posibilidat ku Lincoln a haya ora e partido demokrat separá, e miembro nan ku ta pro-sklabitut a skohé nan mes kandidato presidensial. P'esei e chèns di gana bira presidente pa Lincoln ta mas grandi i ela gana e elekshon bira presidènt.E staten nan den sùit no tabata kontentu ku Lincoln,Ta p,sei shete dje staten nan a separá,prome ku lincoln a instalá,e staten den sùit a bira independiente i forma staten konfederá (den aliansa) ku nan presidente Jefferson Davis i despues kuater estado mas a drenta aliansa, na 17 di april 1861 e Guera Sivil a kuminsa. Den promé aña dje guera e estadonan di nort tabata pèrdè tereno dia pa dia, pero Lincoln laga mira ku e tambe sa kon ta pone strategia militar, e posishon finansiero di nort ta hopi mas bon ku sùit asina 'la pone blokeo pa kibra nan forsa.
Na september 1862 militarnan di general Robert E. Lee a ataka Maryland, esei ta e momentu mas peligroso pa militarnan di nort. Abraham a yama general Mc Clellan bèk den dienst el a duna e general komando riba e militar na riu di Potomac i nan a kuminsa gana tereno bèk riba sùit. Lincoln tabatin miedu pa Oropa no rekonosé e estadonan konfederá, despues di a bati e militar di sùit na Antietam el a proklamá abolishon di sklabitut, pero guera a sigi. E di dos atake riba e militar di nort a wòrdu defende na Gettysburg e general Ulysses S. Grant a hasi un triunfá na Mississippi p'e Union. Lincoln a hasi Grant komandante altu di militar Union y un siman despues John Wilkes Booth a tira Abraham Lincoln den theater e bala a kohé den kabes su manese Lincoln a muri. John Wilkes Booth tabata un ekstremista di sùit hungadó dje komedia ku Lincoln ku su kasa a bai mira. Sèmper e tabata kontra sklabitut. Ela bisa promé kos ku e lo hasi si e bira presidènte ta kaba ku sklabitut, lástimamente k'e no por a hasi mas kos den su karera.
Nicosia (Italia)
Nicosia ta e siudat di Italia, den e region di Sicillia. E siudat tin un área di 218,51 kilometer kuadrá i un poblashon di 13.899 hende (2015).
Lago (kurpa di awa)
Lago ta un kurpa di awa ku ta di relativamente fresku of asta salu di grandura konsiderabel, lokalisa den un basin ku ta sorondona dor di tera. Lagonan no ta parti di e oceano anto ta mas profundo ku un pont. Lagonan por wordu kontrastá ku riunan of beeknan ku normalmente ta vloei. Pero, hopi lago ta wordu duna awa dor di un riu.
Wiri
Wiri (spaño: guiro) ta un instrumento musikal típiko di Aruba, Boneiru y Kòrsou ku ta wòrdu traha di un bida heru, ku ta wòrdu bira te na un mitar silinder. Den e silinder ta traha gleuf. E wiri ta wordu toka ku un pida heru. Ta usa e instrumento di perkushon aki entre otro pa kompaña e ka'i orgel.
Orígen
Wiri su nòmber ta di orígen indjan. Bou di e nomber di guiro of güira e wiri tambe ta konosí den e paisnan latinoamerikano ront di e Islanan ABC.
Sarajevo
Sarajevo (Сарајево) ta kapital i siudat mas grandi di Bosnia Herzogovina.
Diario
Diario ta un corant na Aruba skirbi na Papiamento. Desde su fundacion na 1980 e corant ta aparece diariamente como matutino. Jossy Mansur (1934-2016) tabata su fundado y te na su morto su director general.
Jakarta
Jakarta ta kapital di Indonesia. E tin un area di 661.52 kilometer kuadrá i un poblashon di 8,522,589 habitante (2010).
Gent
Gent ta un siudat di Vlaanderen, (Bélgika). E ta e siudat mas grandi i kapital di provinsia di Oost-Vlaanderen. E siudat tin un area di 156,18 kilometer kuadrá i un poblashon di 257.029 hende (2016).
Lituania
Lituania ta un pais den Oropa, tin un área di 65 300 kilometer kuadrá i un poblashon di 2 866 935 (2016). Lituania ta un e tres pais Baltiko, su kapital ta Vilnius.
Lituania e haña su independensia na aña 1991.
Candilichera
ta un munisipio spaño den provinsia di Soria, region di Castilia i Leon.
Letonia
Letonia (ofisialmente Republika di Letonia) ta un pais den Oropa i miembro di Union Oropeo. E tin un area di 64 589 kilometer kuadrá i un poblashon di 1.973.700 habitante (2014). Letonia ta un e tres pais Baltiko, su kapital ta Riga.
Latvia e haña su independensia na aña 1991.
CNN
Cable News Network, miho conoci como CNN, ta un red di television via kabel Mericano cu ta duna noticia internacional. Ted Turner a funda e canal aki na aña 1980. Doño actual ta WarnerMedia. CNN ta e canal mas mira rond mundo y tawata e prome noticiero cu por a duna servicio 24/7 rond.
Biná
Biná (nòmber sientífiko: Odocoileus virginianus curassavicus) (ingles: Curaçao White Tailed Deer) ta un tipo di mamífero protehá for di aña 1931. E sorto ta endémiko na Kòrsou i a wòrdu deskribi pa promé biaha na 1940 pa P. Wagenaar Hummelinck. E biná di Kòrsou ta un supespesie di Odocoileus virginianus, e biná merikano. Tin probablemente tin ménos ku 250 ta biba na Kòrsou; prinsipalmente den Parke Nashonal di Sint Kristòfel i na Malpais. Tin pensá ku indjan nan a trese e bestia Kòrsou for di e kontinente merikano pa usa komo kuminda. Nan kantidat a baha drástikamente pa motibu di pèrdida di habitat. Esnan ku t'ei awor ta biba den e mondinan di Seru Kristòf, Malpais i Wakawa.
Seru Kristòfel
Geografiá
E seru ta situá na parti wèst di Kòrsou. E top di e seru ta konsistí di knipgesteente.
Flora i fauna
Den e área di e seru ta biba un espesie di biná, endémiko di Kòrsou i tambe tin varios flor ku lo bo no enkontrá fasilmente na otro partinan di e isla, manera varios tipo di orkidia.
Salerno
Salerno ta un siudat den sur di Italia, den e region di Campania. E tin un poblashon di 134.944 hende.
Seru Kristòfel
Pekuliaridat
Dia 6 di yanüari 2013 e pareha Mynalba Carolina y Lawrence Irons a drenta e boto matrimonial riba e tòp di e seru aki. Nan ta bai historia komo e promé pareha ku ta kasa riba e punta di mas haltu di Kòrsou.
Chikungunya
E vírùs ta keda pasá pa hende pa medio di dos espesie di e famia Aedes: e espesie A. albopictus i e espesie A. aegypti. Animalnan ku por duna e vírùs refugio ta inkluí makaku, para, raton i djaka. Esaki kompará ku dengue, di kual makaku so por duna refugio.
E manera di mas efektivo pa preveni ku por haña e vírùs, ta pa usa produktonan ku ta kore ku sangura i pa evita piká di sangura den paisnan kaminda e vírùs akí ta komun. No tin tratamentu spesifikó, pero si tin remedi pa redusí e síntomanan. Sosiegu i likido tambe ta rekomendá.
Plas di awa
Un plas di awa ta un kurpa di awa ku ta of natural of traha dor di hende, manera un rooi of dam, i ku ta normalmente mas chikitu ku un lago. Un mayoria grandi di e plasnan di awa ta wordu uza pa muha mata, kria piska, landamentu o pa dekorashon di e paisahe.
Guinea-Bissau
Den funshon di presidente ta aktualmente Umaro Sissoco Embaló (2020) i di promé minister Geraldo Martins (2023).
Caserta
Caserta ta un siudat den sur di Italia, den e region di Campania. e ta situa 30 kilometer panort di Napoli i tin un poblashon di 80.000 habitante.
Cañamaque
ta un pueblo di Soria.
Organismo
El organismo también conocido como el tututemore en el año 1229 Los organismos siempre contienen hotetyorpo que sería un componente compuesto por sal,arequipe,petróleo y sangre.
Tipos de organismos
Avellino
Avellino ta un siudat den e parti suit di Italia, den region di Campania. E siudat ta kapital di e provinsia di Avellino. E tin un área di 30,55 kilometer kuadrá i un poblashon di 54 769 hende (2016).
Amerigo Vespucci
Amerigo Vespucci (n. 9 di mart 1454 na Florenza - f. 22 di febrüari 1512 na Sevilla) ta un bankero, diplomátiko i deskubridó italiano. E nòmber di kontinente Amérika ta derivá di su nòmber.
Biografia
Vespucci a lanta na Florenza i despues e tabata dirigí un banko dje famia riku De Medici na Lisboa. E famia De Medici tabata konosí na Florenza entre 1434 i 1737, dor dje famia ei na aña 1500 Florenza a bira sentro kultural di Oropa. Amerigo Vespucci a kuminsá su biaha nan di ekspedishon entre 1497 i 1504 den òrdu di Spaña i Portugal.
Cas di Torto
Cas di torto of cas di lodo (tambe yama cas di bara), ta un estilo di construccion tradicional na Aruba y Bonaire. . Ta calcula cu na Aruba tin mas of menos sesentidos cas di torto ainda, aunke solamente cuater ta den bon estado.
Origen di cas di torto
Ta pensa cu e tradicion di traha cas di torto a bin for di Venezuela, pa motibo cu na peninsula di Paraguana tabatin e mesun sorto di cas aki, cu nan tabata yama "casa de torta". E tradicion aki a sigui te na aña 1925.
Sistema di construccion
E prome habitantenan tabata e indjannan cu a biba na Aruba tabata uza material cu nan haya den naturalesa pa construi nan cas. A cuminsa traha cas di torto of cas di lodo den siglo diesocho. Nan tabata uza un mescla di klei y awa (lodo) y yerba seco (Panicum capillare). Pa e structura tabata uza palo di mata y cadushi (Cereus) y tabata situa e cas conforme e pasada di aire y posicion di solo. Despues cu limpia e tereno y pareh'e, ta cuminsa cu trahamento di e cas. Nan tabata coy cuater brasa diki di kwihi cu parti ariba un horket y hinca esakinan den tera. Parti ariba tambe nan tabata pone taki diki di cuihi pa forma asina e spant pa carga e dak. Ora cu nan cla cu esaki, nan tabata pone tur e partinan cu lo forma porta y bentana. Despues cu nan finalisa e skelet, nan tabata vlecht tur esaki den forma di crus, lagando solamente e partinan pa porta y bentana habri.
Muraya
Nan tabata pleister e skelet tur dos banda cu torto, esta e mescla di lodo cu yerba. Nan tabata yena e skelet cu aproximadamente dies centimeter di torto cada banda. Tin hende ta bisa pañota en bes di pleister. Despues nan tabata blancha e cas cu un mescla di calichi mula y aloe. Cu e calki aki e cas tabata haya un colo un poco geel. E marga di e aloe tabata evita comehein drenta den structura di e cas. Nan tabata pone bentana y porta habri pafo y tabata duna nan generalmente un colo berde scur.
Dak
Pa traha e dak, nan tabata uza pal'i maishi. Nan tabata laga esaki seca den bohi. Despues tabata habri e bohi fo'i otro y tabata pres e pal'i maishi debidamente. Djey nan tabata pone esakinan riba e skelet pa forma e dak.
Particion di e cas di torto
Un cas di torto ta consisti di un sala, un cushina y un of dos camber. E hendenan di cas tabata cushina riba fogon. Riba esaki tabatin fogon, nan tabata uza un confo pafo pa cushina. Bestro y baño tambe tabata pafo.
Desaroyo di cas di torto
Segun tempo tabata pasa a bin cambio den e estilo di construccion di e casnan aki. E murayanan tabata bira cas bes mas diki, como cu tabata uza piedra basta grandi pa traha. E dak si a keda e prome temponan di pal'i maishi. Cu binida di Lago na 1924, nan a cambia e daknan pa zim of asbest. Poco poco a cambia porta y bentana tambe, sea pa yalusi di palo of pa glas. Teniendo cuenta cu clima di Aruba, e cambionan aki no tabata asina faborabel, ya cu e casnan no tabata asina fresco mas manera esunnan original. Na Masiduri ainda po observa un cas di torto y na Cunucu Arikok tin un replica di un cas di torto.
Tradicion
Trahamento di un cas asina tabata un asunto colectivo. Famia, bisiña y amigo tabata haya cuminda y bebida. P'esey hopi biaha ainda bo ta haya tur e famianan ta biba cerca di otro. Den construccion cada un tabatin cu paga lomba.
Fundacion Herencia Historico di Aruba, hunto cu e cineasta Jado Maduro, ta realisa na 2022 e documentario Casnan di Torto na Aruba.
Argon
Argon ta un elemento kímiko ku ta representa dor di e simbolo Ar. Argon tin e number atomiko 18 i ta e di tres elemento den e grupo 18 di e tabèl periódiko (gasnan nobel). Argon ta e di tres gas mas komun den e atmosfera di mundu, na 0.93% hasiendo e mas komun ku dioksido di karbon. Kasi tur di e argon aki ta argon-40; un estado radiogeniko for di e dekadashon di potassium-40 den e mundu su korst. Den e universo argon-36 ta e isotopo mas komun, pasobra e ta e isotopo preferi pa nukleosystisis stellar den supernovanan.
Alemania
Alemania (na alemán: Deutschland), ofisialmente Republika Federal di Alemania (na alemán: Bundesrepublik Deutschland, AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka i pa e Laman Baltiko, na ost pa e paisnan Polonia i Czechia, na sur pa Oustria I Suisa I na west pa Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia
E termino "Alemania" ta derivá di franses Allemagne — tera di alemannan — referiendo na e pueblo germaniko di mesun nomber ku a biba na e aktual region di frontera entre e Fransia y Alemania y ku durante siglo V a cruza e Riu Reno y a invadi e Galia Romano.
Carabantes
ta un pueblo di Soria.
Blu Products
Blu a bende mas ku 10 mión aparato den 40 país inkluyendo Latino Amerika, Amerika Sentral, Karibe i Estado Unidos.
Nan ta traha telefon ku ta huza software Android i Windows Phone.
Historia
E aparatonan mobil di BLU ta presente den Latino Amerika, Estados Unidos i islanan den Karibe. Den region manera Amerika Sentral, 50% di aparatonan mobil bendé ta di marka BLU. Den otro país manera Trinidad i Tobago, BLU rapidamente a konkistá e puesto di marka di telefon mas bendé despues di lansa ku e operador na 2010. Na Aruba, Digicel introdusí un telefon marka BLU pa solamente Afl.9,- ku un plan post-pago.
Idioma Krioyo Haitiano
Krioyo haitiano (Kreyòl ayisyen), tambe konosí komo Kreyòl òf Patuá, ta e idioma krioyo di Haiti. E idioma tin un base franses i ta wòrdu papiá dor di 10-12 mion hende ront mundu, partikularmente paisnan ku migrantenan haitiano manera Bahamas, Cuba, Islanan Kaiman, Repúblika Dominikano, Guyana Franses, Guadeloupe, Puerto Rico i Merka. E ta un di e dos idioma ofisial di Haiti, unda e ta e lenga materno di mayoria di e poblashon.
Kaminda Girigorio A. ''Nai'' Curie
Kaminda Girigorio A. ‘Nai’ Curie ta e kaya den e área di Montaña (Kòrsou) ku ta kuminsa na e krusada di Cocólodeweg i kaminda Jose C. Antonia bayendo direkshon sur-este te na kaminda di Montaña. Desde 30 di novèmber 2009 e kaminda aki ta karga e nòmber di Girigorio Apolinario Curie, persona ku a kontribuí na desaroyo sosial, kultural i deportivo di Montaña.
Bida sosial i kultural
Den añanan 60 Girigorio Apolinario Curie huntu ku algun persona mas a lanta un organisashon sosial deportivo bou di nòmber di Sentro Sosial Montaña. E edifisio tabata situá na Hanenberg 18 den Jaluzie. E organisashon a trese un ambiente sosial agradabel den Banda’riba, organisando nochinan di sine i fiestanan bailabel. Den e klub aki a aktua hopi artista internashonal manera Celia Cruz, Johnny Pacheco, Eddy Palmieri, Joe Cuba, Gran Combo, Mighty Sparrow i Ismael Rivera. Tambe e tabata miembro di Komishon di Santana di Montaña.
Bida polítiko
Girigorio Apolinario Curie tabata tambe un di esnan ku for di mei mei di añanan 40 a forma parti di e grupo ku a prepará e kaminda pa Moises Frumencio Da Costa Gomez i otronan lanta Partido Nashonal di Pueblo (PNP) na april 1948. For di e momentu ey te na su morto na 1983, Girigorio Apolinario Curie a fungi komo lider di bario di Montaña Rey pa PNP.
Honor
Na april 1966 Girigorio Apolinario Curie a risibi un kondekorashon real komo "Kabayero" (ridder) den Orden di Oranje-Nassau.
Bahia di Santa Ana
Bahia di Santa Ana (hulandes: Sint Annabaai) ta un kanal hundu di aproksimadamente un mia largu i mil pia hanchu ku ta situá na e isla di Kòrsou. E kanal ta un di esnan mas hundu natural. E ta situá den Willemstad i ta parti esaki den dos zona: Punda i Otrobanda.
E dos bandanan ta konektá pa medio di Julianabrug pa outo i brùg di ponton Emmabrug pa peaton. Ora Emmabrug ta habrí, tin servisio pornada di ferry entre e dos bandanan.
E bahia a haña su nòmber di e spañonan ku a deskubrí Kòrsou na 1499. Tin bisá ku nan a subi tera di Kòrsou riba e fecha ku ta konosí komo dia di Santa Ana i pesei a duna e bahia e nòmber akí.
E bahia ta habri den Laman Karibe na e parti sur i na parti nort e ta kaba den e lago Schottegat.
Nort Macedonia
Nort Macedonia ta un pais den Oropa. E kapital di e pais ta e Skopje. Nort Macedonia tin un area di 25.713 kilometer kuadrá i un poblashon di 2.069.162 (2014).
Guera Friu
Guera Friu ta referi na un periodo di enemistad (1945-1989) entre e kapitalismo West y e comunismo Oost, durante cual entre e dos paisnan poderoso Merca y Union Sovietico un berdadero guera nunca a cuminsa. E enemistad aki a tuma luga na un nivel politico, ideologico, economico, tecnologico, militar y informativo. Nan nunca a tuma accion directo contra otro, nos por yama cu esaki tawata un guera 'friu'. E tempo aya tawatin hopi tension rond mundo. Nan a marca masha grandi mes den historia di guera na mita di siglo XX.
Termino di e nomber
Despues di e Di Dos Guera Mundial Merca y Union Sovietico (awo: Rusia) tawata e paisnan di mas poderoso rond mundo. Ta bisa cu Guera Friu tawata un tempo unda tawatin hopi menasa y cu lo ataca otro cu arma. Nunca a tuma luga, pero semper hende tawata cana cu hopi miedo. Nunca tawatin victoria of honor. Por bisa tambe Di Tres Guera Mundial of Guera Friu.
Antecedente
Tin masha desacuerdo over di e cuminsamento di Guera Friu. Mayoria di e historiadonan ta sten cu e guera aki a cunsa na cabamento di Di Dos Guera Mundial, otro ta bisa cu el a inicia na cuminsamento di Prome Guera Mundial. E doctrina di capitalismo y comunismo a boks cu otro na 1917, unda Rusia a sali victorioso. Ta bisa cu Rusia tawata e prome pais comunista. Esaki tawata e prome suceso cu a hiba un considerabel erosion di e Rusia Mericano. Algun evento despues di Prome Guera Mundial a fomenta sospecho y desconfiansa entre e Mericano- y Sovieticonan: e idea di Bolshevistanan tawata pa caba cu capitalismo y introduci e sistema comunista, e retiro di Rusiano despues di II Guera Mundial tras di e firma di Tratado di Brest-Litovsk cu Imperio Aleman, e intervencion di Merca pa sten Movimento Blanco durante e Guera Civil Rusia y e rechaso di Merca a duna di conoce cu diplomaticamente na Union Sovietica na 1933.
Oost y West hunto
Na aña 1938 Hitler tabata kier Checoslovakia, paso eynan tabatin hopi Alemannan, su hende.
Francia y Gran Britania a invita Alemania y Italia den un Conferencia di Munich na aña 1938 na unda nan a dicidi pa duna Hitler mita di Checoslovakia en cambio pa paz. Union Sovietica no a wordo invita.
Na maart 1939 Hitler a tuma ful over Checoslovakia, ful e pida na unda nan no a palabra. Francia y Gran Britania a busca e tempo ey contacta cu Stalin, pero Stalin haya e sensato pa no cay un tratado di atake cu Hitler. Na september 1939 Hitler y Stalin a ocupa Polonia y nan a parti e pais. Francia y Gran Britania a declara Hitler rib'e guera. E Di Dos Guera Mundial a cuminsa. Na 1941, situacion di guera a cambia. Alemania a gana Union Sovietiko. Merca tambe a bay guera cu Alemania. E enemigo di Hitler mester a traha hunto.
Nan a haci lo siguiente:
Na aña 1943 e situacion di guera a cambia. Union Sovietica a derota e ehercito Aleman na Stalingrad y a cuminsa cu avance den Europa. Stalin tabata kier su poder bek na e zona unda Union Sovietica tabatin na aña 1941. West no tabata kier esey, pero Union Sovietica tabatin mester di Hitler pa derota.
E tres Lidernan Grandi a reuni na februari 1945 na un Conferencia di Yalta.
Nan a palabra tocante e ambito di influenca den Europa. Nan a palabra cu cua pais lo tin influencia den cua zona di Europa. Durante e conferencia aki tambe a wordo palabra cu Union Sovietica di Berlin ta bay wordo parti den devocion pa un periodo entre e aliadonan. Francia y Gran Britiania no tawata mas cu e paisnan poderoso na 1945. Nan a perde nan colonia, paso e habitantenan di e zona ey tabata ker biba indepediente. Francia y Gran Britania a perde bou di tur circunstancia hopi placa door di e guera. Specialmente Francia cu tabata tin hopi daño di guera.
Inuktitut
Inuktitut ta un di e lenganan papiá pa Inuit na parti nort di Canada. E ta papiá den tur region nort di e frontera te unda matanan sa krese ("tree line"), inkluso partinan di e provinsianan di Newfoundland i Labrador, Quebec i te sierto grado na nort-ost di Manitoba, Northwest Territories i Nunavut. E ta un di e lenganan indígena skirbi ku Canadian Aboriginal syllabics.
Slovakia
Slovakia, ofisialmente Republika Slovako, ta un pais sin frontera maritimo den Oropa Sentral. E tin un area di 49 035 kilometer kuadrá i un poblashon di 5 426 252 habitante (2015).
Insel Air
Insel Air tabata un kompania di aviashon di servisio regular i e susesor di Antilliaanse Luchtvaart Maatschappij komo aerolínea nashonal di Kòrsou entre 2006 i 2017. E tabatin su base na Aeropuerto Hato i tabata bula entre otro pa Boneiru, Aruba, Sürnam, Venezuela i otro destinashonnan den Karibe, Sur Amérika i Merka.
Historia
Insel Air International BV a wòrdu fundá na 1993, pero komo kompania aereo a kuminsa operashon numa den ougùstùs 2006 ku un Embraer 110-p1 Bandeirante bulando fo'i Kòrsou. E promé buelo tábata na e hermana isla di Aruba. Despues di e buelonan diario pa Aruba, Insel Air a kuminsa ku buelo pa e otro hermana isla di Boneiru. Desde yanüari 2007, Insel Air a kuminsa ku servisio den parti ost ku nort di Karibe manera islanan: Sint Maarten ku un MD-83 í desde yüni 2008 tambe ku un MD-82. Dia 26 di desèmber 2008 Insel Air su Embraer 110 tábatin un incidente na e Aeropuerto Internashonal di Aruba. Algun aña despues e kompania tabata konfronta problema ekonómiko i atministrativo ku tur nan vuelo nan leu di e Islanan ABC mester a wòrdu kansela. Finalmente na fin di febrüari 2019 e situashon finansiero di aerolínea a pone ku mester a para su operashon forsosamente.
Flota
E flota di Insel Air ta kontene e siguinte Avionnan
Folklor
Folklor ta mantenementu di kustumber i tradishon di ántes i ta inklui kuentanan, musika, baile, historia oral, proverbio, kreensia i mas dentro di un sierto pueblo. Esaki ta inklui tambe e tradishonnan oral di su kultura, supkultura of grupo.
Montenegro
Montenegro ta un pais den Oropa. Montenegro tabata forma parti di Yugoslavia. E kapital di Montenegro ta Podgorica.
Folklor
Boneiru
Ehémpelnan di folklor na Boneiru ta e simadan fiesta di kosecha (korta mainshi), musik, kanta balia (wapa simadan), San Huan i San Pedro, pasa toka i kanta na kas dje hendenan ku yama Huan i Pedro, Maskarada, dia di Rincon tambu o (barí) manera Bonerianonan ta bisa, toka kanta i balia na fin di aña ta kustumber fio tempu di sklabitut, originalmente fo'i Afrika. E musíka aki ta un tradishon riba tur tres islanan ABC.
San Huan i San Pedro
Dia nan dje Santonan Huan i Pedro ta un kustumber na Boneiru pa pasa toka na kas di tur hendenan ku yama Juan ò pedro. Bispu di San Huan 23 yüni ò bispu di San Pedro 28 di yüni prome ku tokamentu kuminsa tin bulamentu di kandela. nan ta pone palu di flambeu para kontra di otro i sende nan na kandela i kore bula pasa riba nan. E anochi lat dia 23 di yüni pa drenta 24 yüni dia di San Huan ò 28 i 29 di yüni dia di San Pedro nan ta kuminsa toka na kas dje hendenan. Huan ò Pedro mester sòru pa nan tin bibida na kas pa ora e tokado nan yega. Instrumento di músika ku nan ta toka San Huan i San Pedro kuné ta: kuarto, guitara, wiri, marimba ò bamba.
Parke Nashonal di Sint Kristòfel
Parke nashonal di Sint Kristòfel (den boka di pueblo Parke Kristòf) ta e parke nashonal mas grandi di Kòrsou. E ta keda 40 minüt for di e kapital di Willemstad riba e kaya di bai Westpunt.
Oséano Pasífiko
E Oséano Pasífiko ta e divishon oseániko mas grandi na mundu. E ta ekstendé for di e Artiko na parti nort te ku e Oséano Sur na parti suit, mará dor di Asia i Australia na parti west, i Merka na parti ost.
Parke Nashonal di Sint Kristòfel
Parke Nashonal Sint Kristòfel ta e parke natural mas grandi di Kòrsou. Parke Kristòf a habri pa públiko na 1978 komo parke nashonal. Aktualmente e maneho di e area ta den man di Fundashon CARMABI, aunke ku gobièrnu di Kòrsou ta doño di e terenonan di kual e parke ta konsistí.